**Struktur av dokumentet:**

Forslag startes med to skråstreker, hva slags type endringer det er og forslag til endring. Forslagsstilleren skal også skrive navnet sitt eller UIO-brukernavnet sitt

Man kan ikke slette forslag som er stilt av andre forslagsgivere!

**§1 Tilhørighet og formål.**

a) Cybernetisk Selskab er instituttforening for Institutt for informatikk ved Universitetet i Oslo.

//En mindre redaksjonell endring foreslås:

“Cybernetisk Selskab (CYB) er instituttforeningen for Institutt for Informatikk (Ifi) ved Universitetet i Oslo”

**- Forslagstiller:** Danmikkh, Andrelin

(Institutt for informatikk staves Ifi i forkortelsen -veronahe)

b) Cybernetisk Selskabs formål er å arrangere og fremme aktiviteter og arrangementer for studenter ved instituttet. Gjennom dette ønsker man å styrke miljøet og skape kameratslig samvær og faglig innhold ved siden av studiene.

**§2 Medlemskap.**

a) Cybernetisk Selskab har tre kategorier medlemmer:

* Semesterbetalende medlemmer.
* Livsvarige medlemmer.
* Æresmedlemmer.

b) Kontingent for livsvarlig medlemskap er ti ganger ordinær semesterkontingent.

c) Æresmedlemmer utnevnes på generalforsamling med 2/3 flertall.

**§3 Drift og arbeidsgrupper.**

a) Foreningens daglige drift ivaretas av arbeidsgrupper med hvert sitt ansvarsområde. Arbeidsgruppene skal i størst mulig grad handle fritt og selvstendig innenfor de rammer som er satt av hovedstyret.

b) Hovedstyret har rett til innsyn i understyrer og arbeidsgruppers bruk av midler.

c) Understyrer og arbeidsgrupper plikter å rapportere regnskapsrelevant informasjon til kasserer og overholde vedtatte budsjetter.

d) Om nødvendig kapital til foreningens drift (100.000 kroner) samt bardrift (400.000 kroner) og vedlikehold (250.000 kroner) er oppspart skal et eventuelt driftoverskudd overføres Fordelingsutvalget ved årsskifte.

**§4 Revisjon.**

a) Leder i samarbeid med kasserer har som oppgave å engasjere en uavhengig tredjepart til å revidere regnskap for hvert hele år.

b) Etter at revideringsrapporten er ferdigstilt, skal den presenteres på første mulige generalforsamlig.

**§5 Hovedstyret.**

a) Hovedstyret skal drive Cybernetisk Selskabs virksomhet, og sikre aktivitet og gjennomføring av foreningens formål.

b) Styret i Cybernetisk Selskab skal fungere som et sentralt hovedstyre for sine understyrer og arbeidsgrupper.

c) Styret skal bestå av fem til ti personer, hvor vervene leder, nestleder, kasserer, kjellermogul og arrangementssjef er faste. Øvrige verv defineres av hovedstyret før generalforsamling.

d) Styret konstituerer seg i samråd med lederen på semesterets første styremøte.

e) Alle medlemmer i henhold til §2 har møterett på hovedstyrets møter, men kun styremedlemmer har stemmerett.

**§6 Kjellerstyret.**

a) Kjellerstyret har ansvaret for den daglige driften av kjelleren i Ole-Johan Dahls hus.

//Presisering av punktet:

“Kjellerstyret er et understyre i CYB og har ansvaret for den daglige driften av kjelleren i Ole-Johan Dahls hus.

**- Forslagsstiller:** danmikkh.

(Presisere studentkjeller isteden for kjeller? - atleno)

(trenger vi spesifisere at kjellerstyret er et understyre iom at det er nevnt etter HS osv? sjurher)

b) Styret skal ha fra 5 til 10 personer, og ledes av kjellermogul med barsjef som stedfortreder.

c) Faste verv i styret er kjellermogul, barsjef og økonomiansvarlig. Øvrige verv defineres av kjellerstyret før generalforsamling.

d) Styret har ansvar for å rapportere regnskapsrelevant informasjon til kasserer og overholde vedtatte budsjetter.

e) Hovedstyret kan oppnevne styremedlemmer ved behov for etterfylling av alle verv foruten kjellermogul.

//Forslag til en mindre redaksjonell endring:

“Hovedstyret kan oppnevne styremedlemmer til kjellerstyret ved behov for etterfylling av alle verv foruten kjellermogul.”

**-Forslagsstiller:** danmikkh.

**§7 Arrangementsstyret.**

a) Arrangementsstyret er ansvarlig for planlegging, koordinering og gjennomføring av arrangement av sosial og/eller faglig karakter i regi av Cybernetisk Selskab.

b) Styret består av arrangementssjef, blæstsjef, kjellermogul, og arrangementsmestere, og ledes av arrangementssjef med blæstsjef som stedfortreder.

c) Hovedstyret oppnevner styremedlemmer utover arrangementssjef og kjellermogul, for to semestre av gangen.

d) Styret har ansvar for å rapportere regnskapsrelevant informasjon til kasserer og overholde vedtatte budsjetter.

**§8 Generalforsamling.**

a) Generalforsamlingen er foreningens høyeste myndighet. Den er beslutningsdyktig når minst 10 prosent eller 30 stykker av medlemmene er tilstedet.

b) Styret innkaller til generalforsamling. Foreløpig dagsorden offentliggjøres minst en uke i forkant til ordinær generalforsamling. For ekstraordinær generalforsamling minst tre dager i forveien.

//Endring på **§8b**

b) **Hovedstyret** innkaller til generalforsamling **minst to uker i forveien.** Foreløpig (..)

**Forslagsstiller:** andrelin

c) Forslag om lovendring og andre saker som søkes tatt opp på generalforsamling må være styret i hende senest 48 timer i forveien; for ekstraordinær generalforsamling 24 timer i forveien.

d) Generalforsamlingen kan foreta endringer i rekkefølgen av punktene i det endelige forslag til dagsorden. Den kan også utelukke ett eller flere av de foreslåtte punkter, så lenge dette ikke strider mot §10. Den endelige dagsorden godkjennes av generalforsamlingen.

e) Ethvert medlem kan på generalforsamlingen foreslå tatt opp saker utenom den oppsatte dagsorden. Generalforsamlingen kan ikke fatte vedtak i slike saker.

f) Avstemningen på generalforsamlinger skal være skriftlig når minst tre av de stemmeberettigede krever det.

g) Stemmerett har alle som er medlem i henhold til §2 minst én uke før generalforsamling.

h) Ordinær generalforsamling avholdes i slutten av hvert semester. Ekstraordinær generalforsamling avholdes når Styret, eller minst 1/10 av medlemmene ønsker det.

i) På ordinær generalforsamling skal følgende behandles:

* Semesterberetning.
* Regnskap.
* Budsjett.
* Kontingentfastsettelse.
* Valg.

j) Forslag til lovendring skal behandles på generalforsamling, og må få 2/3 flertall for å bli vedtatt.

**§9 Valg.**

a) Valgbare til styrer og understyrer er alle medlemmer i henhold til §2 og informatikkstudenter ved Universitetet i Oslo. Alle valg avgjøres ved simpelt flertall.

b) Hvert styremedlem velges for to semestre av gangen. Valg foregår på generalforsamling.

c) Alle hovedstyrets medlemmer velges særskilt på generalforsamling.

d) Alle kjellerstyrets medlemmer velges særskilt på generalforsamling. Verv utover kjellermogul og økonomiansvarlig velges for ett semester av gangen.

// Redaksjonell endring til **§9 Valg.**

- Slå b) sammen med a) og c)

//a) Valgbare til styrer og understyrer er alle medlemmer i henhold til §2 og informatikkstudenter ved Universitetet i Oslo. Alle valg foregår på generalforsamling og avgjøres ved simpelt flertall.

//b) Alle hovedstyrets medlemmer, kjellermogul og økonomiansvarlig velges ved særskilt valg, for to semestre av gangen.

//c) Alle kjellerstyrets medlemmer velges særskilt på generalforsamling. Verv utover kjellermogul og økonomiansvarlig velges for ett semester av gangen.

**- Forslagsstiller:** Andrelin

9e

Alle valgte verv trer i kraft umiddelbart etter endt generalforsamling. Avtroppende har ansvar for å følge opp påtroppende i sitt verv, og assistere med erfaringsoverføring.

**§10 Mistillit.**

Mistillitsforslag overfor foreningens styremedlemmer skal behandles på generalforsamling, og må få 2/3 flertall for å bli vedtatt.

// Oppløsningsparagraf //